ประกาศกรมสรรพสามิต เรื่อง การกำหนดเกณฑ์ขั้นต่ำสำหรับค่าใช้จ่ายและค่าวัสดุอุปกรณ์ในการดัดแปลงรถยนต์ ตามมาตรา 144 เบญจ
ประกาศกรมสรรพสามิต
ประกาศกรมสรรพสามิต
เรื่อง
การกำหนดเกณฑ์ขั้นต่ำสำหรับค่าใช้จ่ายและค่าวัสดุอุปกรณ์
ในการดัดแปลงรถยนต์
ตามมาตรา ๑๔๔ เบญจ
--------------------

 อาศัยอำนาจตามความในมาตรา
๑๔๔ เบญจ แห่งพระราชบัญญัติภาษี
สรรพสามิต พ.ศ. ๒๕๒๗
ซึ่งแก้ไขเพิ่มเติมโดยพระราชบัญญัติภาษีสรรพสามิต (ฉบับที่ ๒) 
พ.ศ. ๒๕๓๔
อธิบดีกรมสรรพสามิตกำหนดหลักเกณฑ์ขั้นต่ำสำหรับค่าใช้จ่ายและค่าวัสดุ
อุปกรณ์ในการดัดแปลงรถยนต์กระบะหรือสิ่งใด ๆ
ตามที่กำหนดในกฎกระทรวง ให้เป็น
รถยนต์นั่งหรือรถยนต์โดยสารที่มีที่นั่งไม่เกิน ๑๐ คน
ไว้ดังต่อไปนี้

 ข้อ ๑
กรณีนำรถยนต์กระบะมาดัดแปลงเป็นรถยนต์นั่ง
 (๑) สำหรับการดัดแปลงเป็นรถยนต์นั่งสองตอน ๔๕,๐๐๐
บาท (ตามรูปแบบ
ที่ ๑ หรือคล้ายกัน)
 (๒) สำหรับการดัดแปลงเป็นรถยนต์นั่งชนิดแวน
ที่ดัดแปลงจากรถยนต์กระบะ
ช่วงสั้น ๕๕,๐๐๐ บาท (ตามรูปแบบที่ ๒ หรือที่คล้ายกัน)
 (๓) สำหรับการดัดแปลงเป็นรถยนต์นั่งชนิดแวน
ที่ดัดแปลงจากรถยนต์กระบะ
ช่วงยาว ๘๐,๐๐๐ บาท (ตามรูปแบบที่ ๓ หรือที่คล้ายกัน

 ข้อ ๒
กรณีนำรถยนต์ที่มีเฉพาะแชสซีส์และกระจกบังลมหน้า (Chassis with 
Windshield) มาดัดแปลงเป็นรถยนต์นั่ง
 (๑) สำหรับการดัดแปลงเป็นรถยนต์นั่งสองตอน ๕๕,๐๐๐
บาท (ตามรูปแบบที่ 
๔ หรือที่คล้ายกัน)
 (๒) สำหรับการดัดแปลงเป็นรถยนต์นั่งชนิดแวน
๙๐,๐๐๐ บาท (ตามรูปแบบที่ 
๕ หรือที่คล้ายกัน)

 ข้อ ๓
กรณีนำรถยนต์กระบะมาดัดแปลง นอกจากข้อ ๑ และข้อ ๒
 (๑)
สำหรับการดัดแปลงเป็นรถยนต์นั่งหลังคาไฟเบอร์ ภายในรถยนต์เจาะทะลุ
เปิดโล่งถึงกันโดยตลอด ๒๒,๕๐๐ บาท (ตามรูปแบบที่ ๖
หรือที่คล้ายกัน)
 (๒) สำหรับการดัดแปลงเป็นรถยนต์นั่งหลังคาไฟเบอร์
ภายในรถยนต์เจาะทะลุ
เปิดโล่งถึงกันโดยตลอด ๓๐,๐๐๐ บาท ตามรูปแบบที่ ๗
หรือที่คล้ายกัน)
 (๓)
สำหรับการดัดแปลงเป็นรถยนต์นั่งหลังคาไฟเบอร์ ภายในรถยนต์เจาะทะลุ
เปิดโล่งถึงกันโดยตลอด ๓๕,๐๐๐ บาท (ตามรูปแบบที่ ๘
หรือที่คล้ายกัน)

 ข้อ ๔
กรณีนำรถจักรยานยนต์มาดัดแปลง ๓,๐๐๐ บาท

 ข้อ ๕
ประกาศนี้ให้ใช้บังคับตั้งแต่วันที่ ๑ มกราคม ๒๕๓๕ เป็นต้นไป

 ประกาศ
ณ วันที่ ๑ มกราคม ๒๕๓๕
 
โกวิทย์ โปษยานนท์
 
อธิบดีกรมสรรพสามิต

[ดูข้อมูลจากภาพกฎหมาย]

[รก.๒๕๓๕/๑/๔๘พ/๑ มกราคม ๒๕๓๕]

 พุทธชาด/แก้ไข
 ๑๗/๐๙/๔๕
 B+A
( C)